dena isch franz ad reihe cho. ich glaub das wird mis liäblingsfach!! ich han mit abstand s beschte französisch dicht gfolgt vo de lehrerin und de anthea wo beidi en düütsche akzänt händ. :D all die andere hend so en änglische akzänt drin... das tönt absolut fürchterlich. und wänns dänn no chinese sind... uuuuiii, mössiö feräi het froid! :D "schö mapäl lüc ä schä mon anni wärsair lö kanziäm septämbre" (und d betonig eifach so falsch wis nur gaht. :D) aber das sind mega netti lüt det! eini, d briane, hät mega froid a minere field hockey idee gha, will sie nämli im team spilt. denn hemmer so chli drüber gredet und morn am mittag träffed sich alli wo field hockey spile wänd. ICH AU! :D nachem franz isch esl ufm programm gstande. zersch bi de miss ii (gschribe ye aber gsproche wi es langs i) sie isch würkli ganz e tolli. so richtig chinesisch hald. alles mus perfekt sii. kei sekunde dörf mer zspat cho und sie hät di ganz ziit vo de note gschwaflet. denn hammer müäsä so en text über kanada im verglich zu eusem heimatland schribe... ganz toll. vorallem da mir 30min ziit gha händ und ich scho nach öppä 18min 2 siite gha händ, wo di andere ersch 1/2 siite gha händ. ich mus glaub nöd erwähne dass ich di einzig nöd asiatin det bin... und d miss ii hät glegentlich au mal chli chinesisch gredet... leiiiider hanis nöd verstande. und zum glück hani die andauernd-uf-min-stuel-hauende-und-denn-winkende type aunöd verstande!! (die gsehnd all us wi prässti ameisä!) denah hani lunch gha. *das hämmer gern* d anthea und ich hend eigentlich no mit anderne welle go ässä aber irgedwiä isch das so es kanadischs manco! die säged all so vill und macheds nöd und vorallem merkeds es garnöd dass es nöd gmacht händ. (z.b. sägeds der, sie lüted der aa, aber du überhcunsch keis telefon, sie säged, sie bringed der öppis aber sie chömed nur mir ihrem züg zrugg, sie säged, du chönisch mit ihne irgedwoo hii gah und denn wennd mal willsch luege obs scho in ufbruchstimmig sind, sinds scho gange. das isch irgedwie galub kanadischi mentalität. :D das isch also ide schwiiz eidüütig besser! aber alli sind hald andersch. "it's not wrong, it's different." (zitat vom mr. haddow oder winer heisst) nachem lunch hani nomal esl gha dasmal mit chli meh nöd-asiate. ei ukrainerin und 2 mexikanerine, wobii di eint sich öppe 4 jahr elter fühlt. wua, die het sooo gnervt. aber es het e chinesin gha, d jennifer (die händ all en englische name übercho will ihri so schwirig sind...) die isch uuh nett. mit dere hani au di 1. esl zimli luschtig über d rundi bracht und mir hend au zämä änglisch gha. ja und denn isch fertig schuel gsi. sind hald jede tag nur 4 fächer aber defür à 75min. das isch zwar mega sinnlos will di letschte 5-10 min mümmer immer "schwätze mit euä kollege". ou ja, vo wägä sinnlosem züg. jedetag, di erschte 20min vom 2. block isch "reading time". alli münd denn still läsä. scheissegal was, s dörfed eifach kei autoheftli und kei playboy sii. (miss ross...) und eigentlich setts in änglisch sii aber leider han ich hüt nur es dütsches buech debii gha... aber morn isch das anders! :D morn hani turne, mathi, science und socials. science isch so öppis wi chemie, physik und bio i eim und socials isch so chli wi gschicht und gg gmischt und so chli übers allgemeine läbä. mal gugge. leider alles grade 10 fächer. aber ich han beschlosse am mäntig zu mim counsellor zgah, wänns morn blöd isch. die im franz sind nämli grade 11 gsi (immerno rächt eifach glaub) und die sind vill netter!! im grade 10 sind alles so chlini grüppli wo gägänand sind. und das gits im grade 11 ebä nüm. det isch mer chli SOZIAL!! heii! :D aber ebe. s isch vill besser gsi we geschter! ich gib denn morn wider bricht vode schuel. hüt abig simer no am bbq vode georgia ihrere schuel gsi. veggie-burger... jammie. (ich bin überhauptnöd satt worde! trotz so eme nimo-schnitteli, ämä traditionell british columbia dessert, isch mir gseit worde). hani grad no chli wasawaffle und en öpfel müäsä nahspiise. :D bis morn, julia